פזמון פשוט
הפזמון הזה שנשיר עכשיו ; הוא פזמון רגיל בלי יומרות. ; אין בו הברקות והוא לא כוכב, ; הוא פשוט פזמון בלי בשורות. ; זה פזמון רגיל, חלש ואדיש ; ונראה איום ונורא. ; לא כל כך קצבי, לא כל כך חדיש, ; סתם פזמון ללא מטרה. ; בפוליטיקה הוא לא מתעסק, ; לא מבחין בין שמאל לימין, ; הוא גם מלחמות מזמן לא עושה, ; בשלום הוא לא מאמין. ; מספרים שהוא לא הכי דתי, ; אך על אלוהים לא ריכל. ; אף על פי שהוא מאוד מסורתי, ; לא ראו אותו מתנחל. ; הוא כבר לא מוזמן לשום פסטיבל ; של מצעד שירי השנה. ; לא שומעים אותו גם בגל הקל, ; כי מזמן הוא לא באופנה. ; בעצרת עם אותו לא רוצים, ; כי הוא לא כל כך עממי. ; אילו רק היה פזמון עם ביצים, ; כבר מזמן היה לאומי. ; יום אחד הוא מת ללא כל הילה, ; בחיוך ובלי שום טינה. ; לא השאיר עקבות, לא השאיר מילה. ; הוא גם לא השאיר מנגינה. ; מספרים שכאשר שאלו אותו מלאכי השירה שבאו לקחת אותו, ; אם לפי דעתו עשויים שירים לקרב את השלום במזרח הפזמון, ; הוא חייך, הרהר, ושמעו אותו אומר: ; "לה לה לה..."; 